Trummid magamitoas  Esimesele korrusele mahub veel eksootilistes värvides magamistuba, mida eraldab garderoobist kirev kardin - selle leidis Kaia-Liisa salongist Muster. Toa nurgas püüavad pilku Aafrika trummid, mis Universaal Universumist välja valiti.  Teisel korrusel trummiteema jätkub - kuid siin on peremehel hea rokkansambli vajadusi rahuldav trummikomplekt. Kesklinna korteri väljavahetamine ning kolmveerandtunnine teekond Tallinnasse tundub iga hetkega järjest ratsionaalsem samm.  Väikese teise korruse ehteks on  aga hoopis Kaia-Liisa isa meisterdatud lamp.  Kogu majas t leiab igale poole peidetud kivikesi: kaunid ja tähendusega kivid ning kristallid on Kaia-Liisa kirg, mille ta ühe oma teise suure kire - sisustamisega - leidlikult sidunud on.